દેશના પાટનગર નવી દિલ્હીમાં બુરાડી સ્થિત સંત નગર વિસ્તારમાં એક ઘરમાંથી એક જ પરિવારના 11 લોદોના શંકાસ્પદ હાલમાં મૃતદેહ મળી આવતા ચકચાર મચી ગઈ હતી. મૃતકોના આંખે તેમજ મોઢે પટ્ટીઓ બાંધેલી હોવાથી મોતને લઈને રહસ્ય ઘેરાયું હતું અને તંત્ર-મંત્ર તેમજ અંધવિશ્વાસની આશંકા સેવાઈ રહી હતી. જો કે તમામ મૃતકો પૈકી છનું પોસ્ટમોર્ટમ પૂરું કરી દેવાયું છે અને પોલીસે સૂત્રોના જણાવ્યા મુજબ તેમનું મોત લટકવાથી થયું છે. મૃતકો સાથે કોઈ બળજબરી નહીં થઈ હોવાનો ખુલાસો પોસ્ટમોર્ટમ રિપોર્ટમાં કરવામાં આવ્યો છે. મૃતકોના ઘરમાંથી મળેલા બે રજિસ્ટરમાં જે લખાણ મળી આવ્યા છે તે તંત્ર-મંત્ર અને અંધવિશ્વાસ તરફ ઈશારો કરી રહ્યા છે. આ ઉપરાંત ઘરમાંથી 11 વિચિત્ર પાઈપ દિવાલમાં લગાવાયેલા મળ્યા છે. આ પાઈપે ભારે કુતૂહલ સર્જ્યું છે.